Kamu bisa jelasin ke aku soal Konsert Lentera Timur dalam bahasa melayu?

Konsert Lentera Timur (juga dikenali sebagai Konsert Lentera Timur Dato’ Siti Nurhaliza) merupakan konsert persembahan dan pertunjukan tarian oleh penyanyi wanita Malaysia, Datuk Siti Nurhaliza. Diadakan selama empat malam bukan berturut-turut pada September 2013 di Istana Budaya, ini merupakan konsert pertama yang mana lagu dalam yang dipersembahkan sebahagian besarnya didorong oleh genre muzik Melayu dan rakyat tradisional. Terdapat banyak lagu-lagu telah diambil atau diperolehi dari empat album tradisional solo beliau: Cindai (1997), Seri Balas (1999), Sahmura (2000), Sanggar Mustika (2002), Transkripsi (2006) dan Lentera Timur (2008). Sepanjang konsert selama empat malam, beliau menyampaikan lebih daripada 30 lagu dan disokong oleh 40 pemuzik dari Orkestra Tradisional Malaysia (OTM). Muzik sokongan termasuk percantuman bunyi dari alat muzik tradisional yang berbeza, termasuk rentetan dan perkusi yang sinonim dengan budaya berbilang bangsa di Malaysia – Rebana, Erhu, Sitar dan Sapeh.

Walaupun dijadualkan secara tentatif seperti konsert tiga malam, dari 20 hingga 22 September, tarikh yang keempat telah ditambah untuk memenuhi permintaan daripada peminat Siti, peminat muzik tradisional, dan untuk tetamu Kementerian Pelancongan dan Kebudayaan Malaysia – penaja rasmi konsert itu dan penaung. Walaupun Siti mengalami sakit tekak dan batuk beberapa hari sebelum konsert, persembahan beliau menerima ulasan positif dan pujian kritis atas kebolehannya untuk mengekalkan kawalan vokal pada masa yang sama mempersembahkan tarian tradisional dengan penuh bertenaga.

Pada 27 Oktober, konsert itu diuar-uarkan sebagai konsert solo yang paling berjaya pernah diadakan di Istana Budaya, di mana ia berjaya mengutip lebih daripada RM 900,000 mengatasi rekod sebelum ini yang dibuat oleh Jamal Abdillah. Konsert Lentera Timur merupakan konsert Siti Nurhaliza keenam yang diadakan di Istana Budaya.